381a18□

381a19□

381a20□　　No. 1975

381a21□淨土生無生論

381a22□

381a23□　　　　幽溪沙門傳燈撰

381a24□稽首能仁圓滿智無量壽覺大導師□所說安

381a25□養大乘經了義了義至圓頓□妙德普賢觀自

381a26□在勢至淸淨大海衆□馬鳴龍樹及天親□此土

381a27□廬山蓮社祖天台智者幷法智□古往今來弘

381a28□法師□我今歸命禮三寶□求乞冥加發神識□敬

381a29□採經論□密旨□闡明淨土生無生□普使將來

381b01□悟此門斷疑生信階不退□將造此論立爲十

381b02□門□一一眞法界門□二身土緣起門□三心土相

381b03□卽門□四生佛不二門□五法界爲念門□六境觀

381b04□相呑門□七三觀法爾門□八感應任運門□九彼

381b05□此恒一門□十現未互在門

381b06□　　初一眞法界門

381b07□一眞法性中□具足十法界□依正本融通□生佛

381b08□非殊致□論曰□一眞法界卽衆生本有心性□此

381b09□之心性具無量德受無量名□云何具無量德□

381b10□擧要言之□謂性體性量性具□云何性體□謂此

381b11□心性離四句絶百非□體性堅凝淸淨無染□不

381b12□生不滅常住無壞□云何性量□此心性□窮三

381b13□世□橫遍十方□世界有邊□虛空無邊□虛空有

381b14□邊□心性無邊□現在有邊□過未無邊□過未有

381b15□邊□心性無邊□無盡無盡無量無量□云何性具□

381b16□謂此心性具十法界□謂佛法界□菩薩法界□緣

381b17□覺法界□聲聞法界□天法界□修羅法界□人法

381b18□界□畜生法界□餓鬼法界□地獄法界□此是假

381b19□名□復有正報□謂佛五陰菩薩五陰□乃至地獄

381b20□五陰□此是實法□復有依報□謂佛國土□菩薩國

381b21□土乃至地獄國土□令易解故□作三種分別□得

381b22□意爲言□卽性具是性體性量□性體離過絶非□

381b23□卽性具十界離過絶非□性體堅凝淸淨無染□

381b24□不生不滅常住不壞□性具十界亦然□性量□

381b25□窮橫遍□無盡無盡無量無量□性具十界亦然□

381b26□正報五陰同性體性量淸淨周遍□依報國土

381b27□亦然□此之三法亦名三諦□性體卽眞諦□性

381b28□量卽中諦□性具卽俗諦□故楞嚴經云□而如

381b29□來藏妙明元心□非心非空□非地水火風□非眼

381c01□耳鼻舌身意□非色聲香味觸法□非眼界乃至

381c02□非意識界□非無明乃至非老死□非無明盡乃

381c03□至非老死盡□非苦集滅道□非智非得□非檀那

381c04□乃至非般剌若□非□答阿□□非阿羅訶□非三

381c05□□三菩□非常樂我淨□此卽性量無相是爲眞

381c06□諦□而如來藏元明心妙□卽心卽空□卽地水

381c07□火風□卽六凡卽二乘□乃至卽如來常樂我淨□

381c08□此卽性具十界是爲俗諦□而如來藏妙明心

381c09□元□離卽離非□是卽非卽□此卽性體是爲中

381c10□諦□又云□如來藏性色眞空□性空眞色□淸淨本

381c11□然□周遍法界□地水火風空見識莫不如是□地

381c12□水火風空見識卽性具也□淸淨本然卽性體

381c13□也□周遍法界卽性量也□又云□地水火風空淸

381c14□淨本然周遍法界□卽依報國土性體性量也□

381c15□見識淸淨本然周遍法界□卽正報五陰性體

381c16□性量也□云何受無量名□擧要言之□此心性或

381c17□名空如來藏□或名眞如佛性□或名菴摩羅識□

381c18□或名大圓鏡智□或名菩提涅槃□性體性量名

381c19□空如來藏□卽性具十界五陰國土名空如來

381c20□藏□性體性量名眞如佛性□卽性具等眞如佛

381c21□性□性體性量名菴摩羅識□卽性具等名菴摩

381c22□羅識□性體性量名大圓鏡智□卽性具等名大

381c23□圓鏡智□性體性量名菩提涅槃□卽性具等名

381c24□菩提涅槃□故曰□一眞法性中具足十法界□依

381c25□正本融通□生佛非殊致□問曰□此一眞法界爲

381c26□初心是□爲後心是□若初心是□應無七名□若後

381c27□心是□應無九界□初後俱墮□立義不成□答曰□

381c28□此正顯初心是□以初心是故□方有後心是□以

381c29□後心是故□方顯初心是□云何以初心是方有

382a01□後心是□如果地依正融通□色心不二□垂形九

382a02□界□方便度生□悉由證此因心所具□故曰□諸佛

382a03□果地融通但證衆生理本□故得稱性施設無

382a04□謀而應□若不然者□何異小乘外道作意神通□

382a05□故法智大師云□六卽之義不專在佛□一切假

382a06□實三乘人天□下至□□地獄色心□皆須六卽

382a07□辯其初後□所謂理□□乃至究竟□□□以論

382a08□十界皆理性故□無非法界□一不可改□故名字

382a09□去不唯顯佛□九亦同彰□至於果成□十皆究

382a10□竟□云何後心是方顯初心是□正由後心果地

382a11□全證衆生理本故□果地七種名目悉是衆生

382a12□性德美稱□但衆生在迷性稱不顯□故無此稱□

382a13□剋論性德□豈可言無□故初後俱善立義成矣

382a14□　　二身土緣起門

382a15□一眞法界性不變能隨緣□三身及四土悉由

382a16□心變造□論曰□一眞法界性卽前文所明性體

382a17□性量性具也□敎中說眞如不變隨緣隨緣不

382a18□變者□正由性體性量卽性具故□如君子不器

382a19□善惡皆能□故晉譯華嚴經云□能隨染淨緣具

382a20□造十法界□謂眞如性中所具九法界能隨染

382a21□緣造事中九法界□眞如性中所具佛法界能

382a22□隨淨緣造事中佛法界□所以能者□正由性具

382a23□性若不具□何所稱能□天台家言□□由理具方

382a24□有事用□此之謂也□是知事中十法界三身四

382a25□土悉由眞如隨緣變造□旣曰眞如不變隨緣

382a26□隨緣不變□則事中染淨身土當體卽眞□無絲

382a27□毫可加損于其間者□楞嚴經云□見與見緣幷

382a28□所想相□如虛空華本無所有□此見及緣元是

382a29□菩提妙淨明體□是也□若然則娑婆極樂□此世

382b01□衆生當生九品□彌陀已成吾心當果□悉由心

382b02□性之所變造□心具而造□豈分能所□卽心是佛□

382b03□卽佛是心□卽心是土□卽土是心□卽心是果□卽

382b04□果是心□能造因緣及所造法當處皆是心性□

382b05□故明此宗而求生樂土者□乃生與無生兩冥

382b06□之至道也

382b07□　　三心土相卽門

382b08□西方安樂土去此十萬億□與我介爾心初無

382b09□彼此異□論曰□佛說阿彌陀經云□從是西方過

382b10□十萬億佛土有世界□名曰極樂□百億日月□百

382b11□億須彌□百億大海□百億鐵圍山□名一佛土□十

382b12□千爲萬□十萬爲億□一佛國土已自廣大□況億

382b13□佛國土乎□況十萬億乎□是則極樂去此甚遠□

382b14□博地凡夫念佛求生□彈指卽到者□正由生吾

382b15□心所具之佛土也□言介爾心者□卽凡夫念佛

382b16□之心也□刹那之心至微至劣故稱介爾□謂十

382b17□萬億遠之佛土□居於凡夫介爾之心□卽心是

382b18□土□卽土是心□故曰初無彼此異□問曰□介爾

382b19□之心居於方寸□云何能包許遠佛土□答曰□介

382b20□爾之心□昧者謂小□達人大觀□眞妄無二□蓋此

382b21□妄心全性而起□性無邊□心亦無際□性如大海□

382b22□心似浮□□全海爲□□□還□海□蓋眞如不變

382b23□隨緣□隨緣不變□旣曰隨緣不變□豈可以眞妄

382b24□而局大小哉

382b25□　　四生佛不二門

382b26□阿彌與凡夫迷悟雖有殊□佛心衆生心究竟

382b27□無有二□論曰□阿彌陀佛果人也□成就三身四

382b28□智十力四無所畏十八不共等功德□凡夫因

382b29□人也□具足無量恒沙煩惱□造作無量恒沙業

382c01□繫□當受無量恒沙生死□迷悟之相譬彼雲泥

382c02□言究竟無二者□謂據相而言□則不二而二□約

382c03□性而論□則二而不二□蓋諸佛乃悟衆生心內

382c04□諸佛□衆生乃迷諸佛心內衆生□所以悟者□

382c05□悟衆生本具性體性量性具也□所以迷者□迷

382c06□諸佛所證性體性量性具也□心性之妙豈受

382c07□其迷□迷而不迷□斯言有在□故衆生本有性

382c08□量卽諸佛所證法身□性體卽報身□性具卽

382c09□應身□四智十力四無所畏十八不共等功德

382c10□會合可知□故古德云□諸佛心內衆生塵塵極

382c11□樂□衆生心內諸佛念念證眞□故彌陀卽我心□

382c12□我心卽彌陀□未擧念時□早已成就□□擧心念□

382c13□卽便圓成□感應道交爲有此理□故念佛人功

382c14□不唐捐

382c15□　　五法界爲念門

382c16□法界圓融體作我一念心□故我念佛心全體

382c17□是法界□論曰□行者稱佛名時□作佛觀時□作主

382c18□伴依正觀時□修三種淨業時□一心不亂時□散

382c19□心稱名時□以至見思浩浩恒沙煩惱□凡此有

382c20□心皆由眞如不變隨緣而作□全體卽法界□故

382c21□法智大師云□法界圓融不思議體作我一念

382c22□之心□亦復擧體作生作佛作依作正□若然者□

382c23□餘心尙是□況念佛心乎□是故行者念佛之時□

382c24□此心便是圓融淸淨寶覺□以此妙心念彼阿

382c25□彌□則彼三身何身不念□求彼四土□何土不生□

382c26□但隨功行淺深□品位高下耳

382c27□　　六境觀相呑門

382c28□十六等諸境□事理兩種觀□彼此互相呑□如因

382c29□陀羅網□論曰□境觀相呑者□正由事事無□也

383a01□事事所以無□者□所謂有本者如是也□蓋由

383a02□法界圓融不思議體□作我一念之心□亦復擧

383a03□體作生作佛作依作正□旣皆全體而作□有何

383a04□一法不卽法界□故曰一塵法界不小□刹海法

383a05□界不大□多亦法界□少亦法界□是以西方十六

383a06□諸境□吾心事理二觀□一一無非法界全體□如

383a07□帝釋宮中因陀羅網□雖彼此各是一珠□而影

383a08□入衆珠□雖影入衆珠□而東西照用有別□境觀

383a09□亦然□以境爲事□則觀爲理□理能包事□是爲以

383a10□觀呑境□以觀爲事□則境爲理□理能包事□是爲

383a11□以境呑觀□或一爲事□餘爲理□或一爲理□餘

383a12□爲事□彼此互各相呑□故如因陀羅網□若然者□

383a13□當我作觀時□則西方依正已在我觀之內□我

383a14□今身心已在依正之中□了此而求生安養□可

383a15□謂雁過長空□影沈寒水□雁絶遺□之意□水無

383a16□留影之心

383a17□　　七三觀法爾門

383a18□能觀爲三觀□所觀卽三諦□全性以起修□故稱

383a19□爲法爾□論曰□三諦者眞俗中也□三觀者空假

383a20□中也□忘情絶解莫尙乎眞□隨緣應用莫尙乎

383a21□俗□融通空有莫尙乎中□虛靈不昧□此吾心自

383a22□空者也□物來斯應□此吾心自有者也□空有相

383a23□卽□此吾心自中者也□此性也非修也□三諦也

383a24□非三觀也□修之者稱性照了也□故體達此心

383a25□空洞無物□謂之空□照了此性具足萬法□謂之

383a26□假□融通二邊不一不異□謂之中□然則卽虛靈

383a27□而應物也□卽應物而虛靈也□空卽假中也假

383a28□卽空中也□中卽空假也□是稱性而修也□絶

383a29□待而照也□不思議之三觀也□首楞大定之司

383b01□南也此橫論也如此□若□論者□或以吾心虛

383b02□靈者爲空□以所觀萬物者爲假□以心境不二

383b03□者爲中□物吾心之物也□何假而不空□心萬物

383b04□之心也□何空而不假□卽心卽物□卽物卽心□何

383b05□中而不空假□是以觀極樂依正者□以吾心一

383b06□觀之三觀□照彼一境之三諦□無不可者□以吾

383b07□三觀之一心□照彼三諦之一境□亦無不可者□

383b08□虎溪大師云□境爲妙假□觀爲空□境觀雙忘卽

383b09□是中□忘照何嘗有先後□一心融絶了無[跳-兆+宗]□尙

383b10□何三觀之不法爾乎

383b11□　　八感應任運門

383b12□我心感諸佛□彌陀卽懸應□天性自相關□如磁

383b13□石吸針□論曰□諸佛衆生同一覺源□迷悟雖殊□

383b14□理常平等□故曰□諸佛是衆生心內諸佛□衆生

383b15□是諸佛心內衆生□跡此而言□則諸佛衆生心

383b16□精無時而不通□□但諸佛無時不欲度生□衆

383b17□生念念與之迷背□故勢至菩薩云□一人專憶□

383b18□一人專忘□若逢不逢□若見非見□子若憶母□如

383b19□母憶時□母子歷生不相違遠□若衆生心憶佛

383b20□念佛□現前當來必定見佛□去佛不遠□正由一

383b21□理平等天性相關故□得任運拔苦與樂□況無

383b22□量壽佛因中所發四十八願□誓取極樂攝受

383b23□有情□今道果久成□僧那久滿□故凡百衆生弗

383b24□憂佛不來應□但當深信憶念發願願生西方□

383b25□如磁石與針任運吸取□然磁能吸鐵□不能吸

383b26□銅□針能合磁□不能合玉□譬猶佛能度有緣□不

383b27□能度無緣□衆生易感彌陀□不易感諸佛□豈非

383b28□生佛誓願相關者乎□是以求生淨土者□信願

383b29□行缺一不可

383c01□　　九彼此恒一門

383c02□若人臨終時□能不失正念□或見光見華□已受

383c03□寶池生□論曰往生傳曰□張抗仕石晉爲翰林

383c04□學士□課大悲□十萬遍□願生西方□一日寢疾□

383c05□唯念佛號□忽謂家人曰□西方淨土□在堂屋

383c06□西邊□阿彌陀佛坐蓮華上□見翁兒在蓮華池

383c07□金沙地上禮拜嬉戱□良久念佛而化□翁兒抗

383c08□之孫也□所以爾者□蓋西方極樂世界乃吾心

383c09□之一土耳□娑婆世界亦吾心之一土耳□約土

383c10□而言□有十萬億彼此之異□約心而觀□原無遠

383c11□近□但衆生自受生已來□爲五陰區局眞性□不

383c12□契心源□念佛之人果報成熟□將捨現陰趣生

383c13□陰時□淨土蓮華忽然在前□唯心境界□非有去

383c14□來彼此之相□故楞嚴經云□臨命終時□未捨暖

383c15□觸□一生善惡俱時頓現□純想卽飛必生天上□

383c16□若飛心中兼福兼慧及與淨願□自然心開見

383c17□十方佛□一切淨土隨願往生□法智大師云□須

383c18□知垂終自見坐金蓮身已□是彼國生陰□亦此

383c19□意也

383c20□　　十現未互在門

383c21□行者今念佛功德不唐捐□因中已有果□如蓮

383c22□華開敷□論曰□圓頓敎人頓悟心性□無修而修

383c23□修彼樂邦□性中所具極樂由修顯發□而此心

383c24□性□貫三際□橫□十虛□佛法生法正法依法

383c25□因法果法一念圓成□是以念佛之人名爲全

383c26□性起修全修在性□全性起修雖名爲因□全修

383c27□在性因中有果□以所具因法與所具果法同

383c28□居一性□心性融通無法不攝□故如蓮花開敷

383c29□花中有果□況此心常住無生滅去來□卽今念

384a01□佛之心便是當來華池受生時□故說□初發心

384a02□人極樂寶池已萌蓮種□若精進不退□日益生

384a03□長華漸開敷□隨其功德大小□燁□其或懈退

384a04□悔雜□日漸憔□□若能自新□華復鮮麗□其或

384a05□不然□芽焦種敗□且此蓮華人誰種植□現未互

384a06□在□斯言有歸也

384a07□淨土生無生論